රෑට යන්න මේ අය සල්ලි ගන්නවා.ලොරිවලින් රුපියල් 200, 300, 500 ගන්නවා.ලෝඩ් එක වැඩි නම් ඊට වඩා වැඩියෙන් ඉල්ලනවා.''උඩවලව වේල්ලේ ආරක්ෂාව භාරව පවතින්නේ මහවැලි ආරක්ෂක බලකායටයි.එම බලකායේ ආරක්ෂක නිලධාරීන් බරවාහන වේල්ල මතින් ගමන් කරවීමට රාත්‍රී කාලයේ හොර රහසේ මුදල් අල්ලස් ලබාගන්නා අයුරු හිරු CIA මෙලෙස නිරීක්ෂණය කළා.දිනපතා සිදුවන මෙම අල්ලස් ලබා ගන්නා ක්‍රියාවලිය පිළිබඳව අප ආරක්ෂක නිලධාරීන්ගෙන් මෙලෙස ප්‍රශ්න කළා.''මේ බර වාහනයක්නේ යන්නේ.කොහොමද යන්නේ රෑ බර වාහන.ඔයගොල්ලෝ සල්ලි අරගෙනනේ යන්නේ?.දවල් වරුවට යවන්නේ නැහැනේ?.ඩෑම් එකේ ආරක්ෂාවටනේ යවන්නැත්තේ?.ගත්ත සල්ලි පෙන්නන්න.කීයක්ද ගත්තේ?.300ක්.පිළිගන්නවද වැරැද්ද?.ඔව්.''මෙරට ජාතික ආරක්ෂාවේ දැඩි හිඩසක් පැවති බව පාස්කු ප්‍රහාරය එල්ල වීමෙන් මුළුමහත් ලෝකයටම ඔප්පු වූ කරුණක්.එවැනි තත්ත්වයක් යටතේ උඩවලව වේල්ලේ ආරක්ෂාව සඳහා යම් නීති ක්‍රියාත්මක කිරීමට බරවාහන ගමන් කිරීම නවතා දැමුවේ නම් මෙලෙස අල්ලස් ලබාගෙන උඩවලව වේල්ලේ ආරක්ෂාව අනතුරේ හෙළීම සුළු කොට තැකිය හැකිද?අප කළ සොයා බැලීමේදී හෙළි වූ තවත් කරුණක් වූයේ උඩවලව වේල්ල ආශ්‍රිතව ස්ථාපිත කර ඇති CCTV කැමරා පද්ධතියද මේ වන විට අක්‍රීයව පවතින බවයි.මෙම හෙළි කිරීම් හමුවේ හෝ මෙරට රාජ්‍ය ආරක්ෂාව පිළිබඳව තීන්දු තීරණ ගන්නා බලධාරීන් මේ පිළිබඳව නිසි ක්‍රියාමාර්ග අනුගමනය කරන්නේද?